|  |  |
| --- | --- |
| 1. Ограничителни мерки за влизане в страната спрямо български граждани /PCR тест/антиген тест/кантина/изискване за предварителна онлайн регистрация на пътника (Passenger Locator Form - PLF) преди пътуването/Имунизационен паспорт | Считано от 28.12.2020 г.е в сила изискване за представяне на негативен PCRтест за всички лица, желаещи да преминат през сухопътните, морски и летищни ГКПП на Турция, направен до 72 часа преди влизане в страната.  Всички пътници над 6 г. възраст, които ползват въздушен транспорт за пътуване до Турция е необходимо като условие за качване на борда на самолетите да представят отрицателен PCR тест за SARS-Cov-2, извършен до 72 ч преди часа на излитане. Лицата, които не представят отрицателен PCR тест за SARS-Cov-2 не се допускат на борда на самолетите.  Изискването за представяне на отрицателен PCR тест за SARS-Cov-2 като условие за преминаване през сухопътните, морски и летищни ГКПП на Република Турция ще бъде в сила до 15 април 2021 г. |
| 1. В случай на задължителна карантина за български граждани, възможности за освобождаване от карантина /налични лаборатории на летища/след кой ден най-рано може да се направи тест на място | Лицата, желаещи да преминат през ГКПП на Турция, които не представят негативен PСRтест, направен 72 часа преди влизане в страната попълват формуляр, с който предоставят лични данни и данни за контакт, както и информационно съгласие за поставяне под наблюдение -7 дневна карантина на посочен от тях адрес.  Пътници, които са пребивавали през последните 10 дни преди влизането им в Турция във Великобритания и Дания, се поставят на задължителна 14-дневна карантина на посочен от тях адрес.  Пътници, пребивавали през последните 10 дни преди влизането им в Турция във Бразилия, Дания, Южна Африка, Великобритания се поставят в режим на задължителна 14-дневна карантина.  Всички граждани, пребивавали през последните 10 дни във Великобритания, Дания, Република Южна Африка и Бразилия, допуснати в Турция и поставени на карантинен режим, на 10-ия ден от карантината могат да се подложат на PCR тест и в случай на отрицателен резултат ще бъдат освобождавани, а тези, при които бъде установен положителен резултат ще бъдат лекувани съгласно предписанията на министерството на здравеопазването на Турция. Лицата, които не пожелаят да бъдат тествани, ще продължат да бъдат карантинирани до изтичане на 14 – дневния срок. |
| 1. Транзитно преминаване /PRC тест/антигенен тест/свободно /до колко часа/ транзитни коридори | Изискването за представяне на негативен PСRтест за SARS-COV-2 като условие за качване в самолетите за Турция не се прилага спрямо пътници, които преминават транзит или правят трансфер и екипажите на въздухоплавателните средства. |
| 1. Въведени ограничения/забрани за вносителите/износителите на стоки и услуги. |  |
| 1. Граничен режим/отворени/затворени граници/летище/ | Преустановява се изпълнението на полети от Великобритания, Дания, Република Южна Африка/21.12.2020 г./, и Бразилия, считано от 22.01.2021 г. Авиокомпаниите имат право да изпълняват превоз на пътници, пътуващи от Турция до Великобритания, Дания, Република Южна Африка и Бразилия, както и да превозват транзитно преминаващи през Турция пътници от посочените държави. |
| 1. Вътрешни мерки /полицейски час/забранен вътрешен транспорт | 1. Считано от 02.03.2021 г. административните области в Турция ще бъдат оценявани (веднъж на две седмици) по критерии, дефинирани от министерство на здравеопазването и Научния съвет по коронавируса, като ще бъдат класифицирани в четири категории според степента на риска от разпространение на пандемията – нисък, среден, висок и много висок. На тази база ще бъдат диференцирани противоепидемичните мерки.  2. До второ нареждане областите се разпределят на следните групи:  - с ниска степен на риск: Агръ, Батман, Бингьол, Битлис, Диярбакър, Хаккяри, Ъъдър, Мардин, Муш, Сиирт, Шанлъурфа, Шърнак, Ушак, Ван (14 области);  - със средна степен на риск: Адана, Афионкарахисар, Анкара, Айдън, Бартън, Байбурт, Бурса, Чанкъръ, Чорум, Денизли, Елязиг, Ерзинджан , Ерзурум, Ескишехир, Газиантеп, Хатай, Ъспарта, Кахраманмараш, Карабюк, Карс, Кастамону, Кършехир, Малатия, Маниса, Невшехир, Сивас, Тунджели, Йозгат (28 области);  - с висока степен на риск: Анталия, Ардахан, Артвин, Биледжик, Болу, Чанаккале, Дюздже, Истанбул, Измир, Караман, Кайсери, Къръккале, Къркларели, Килис, Коджаели, Кютахия, Мерсин, Мугла, Нийде, Текирдаг, Ялова, Зонгулдак (22 области);  - с много викока степен на риск: Адъяман, Аксарай, Амасиа, Балъкесир, Бурдур, Одрин, Гиресун, Гюмюшхане, Кония, Орду, Османие, Ризе, Сакария, Самсун, Синоп, Токат, Трабзон (17 области.)  3. Влизат в сила следните промени в противоепидемичните мерки на територията на страната:  - Ограничението за напускане на домовете през уикенда отпада напълно за областите с нисък и среден риск, а за тези с висок и много висок риск се запазва, но само за периода от 21.00 ч в събота до 05.00 ч в понеделник;  - Комендантският час между 21.00 ч и 05.00 ч всеки ден остава валиден за всички области;  - В областите с нисък, среден и висок риск кафенета, ресторанти, сладкарници и др. заведения за обществено хранене могат да работят с капацитет от 50% в периода от 07.00 ч до 19.00 ч. В периода от 19.00 ч до 21.00 ч същите могат да продават храна за вкъщи, а в периода 21.00 ч - 24.00 ч - да извършват доставки на храна по домовете. Заведения, на чиито входове не може да бъде извършвана проверка на HES кодовете на клиентите, не се допуска разполагането на маси и столове на места, различни от посочените в предварително утвърден план за разполагането им.  В областите с много висок риск заведенията могат само да продават храна за вкъщи в периода 10.00 ч – 20.00 ч, както и да извършват доставки по домовете в периода 20.00 ч – 24.00 ч;  - Обществените бани, басейните и др. подобни съоръжения в области с нисък и среден риск могат да възобновят работата си в периода между 09.00 ч и 19.00 ч, при условие че на входовете им се проверяват HES кодовете на ползвателите, както и не се допускат зрители и придружители;  - НПО, търговски асоциации, кооперативи и др. подобни структури в области с нисък, среден и висок риск могат да провеждат събрания, при присъствие на не повече от 300 души и спазване на изискването за дистанция (не повече от 1 човек на 8 кв.м. площ);  - в областите с нисък и среден риск сватбените тържества могат да се провеждат с до 100 участници, а в тези с висок и много висок риск – до 50 души, при спазване на изискването за дистанция (не повече от 1 човек на 8 кв.м. площ) и с продължителността на мероприятието не повече от 1 час;  - присъственото обучение за 8-ми и 12-ти клас и в началната степен на образователната система се възобновява. Присъствено обучение в провинции с нисък и среден риск ще се възобновява поетапно и за други класове. В области с висок и много висок риск присъствени изпити ще се провеждат само в гимназиите;  - ограничението за излизане в определени часови интервали извън домовете на граждани над 65 и под 20 годишна възраст се отменя в областите с нисък и среден риск. В областите с висок и много висок риск се разрешава излизането на лица над 65 годишна възраст само в периода 10.00 ч – 14.00 ч, а за лица под 20 годишна възраст – между 14.00 ч и 18.00 ч. |